สังคมข่าวหุ้น
ดัชนีตลาดหุ้นไทยปิดที่ระดับ 1,619.01 จุด -1.27 จุด มูลค่าซื้อขาย 66,299.75 ลบ. ยังมีปัจจัยที่ยังคงต้องติดตามถึงนโยบายกระตุ้นเศรษกิจของภาครัฐ
ดัชนีตลาดหุ้นไทยปิดที่ระดับ 1,619.01 จุด -1.27 จุด มูลค่าซื้อขาย 66,299.75 ลบ. ยังมีปัจจัยที่ยังคงต้องติดตามถึงนโยบายกระตุ้นเศรษกิจของภาครัฐ
18 ธ.ค. 2565

ดัชนีตลาดหุ้นไทยปิดที่ระดับ 1,619.01 จุด ลดลง 1.27 จุด มูลค่าการซื้อขาย 66,299.75 ล้านบาท ยังมีปัจจัยที่ยังคงต้องติดตามถึงนโยบายกระตุ้นเศรษกิจของภาครัฐ และตัวเลขการใช้จ่ายผู้บริโภคส่วนบุคคลของสหรัฐฯ (PCE) ในวันที่ 23 ธ.ค.นี้
BGRIM แต่งตั้ง “กิตติ พัฒนลีนะกุล” นั่งประธานกลุ่มธุรกิจ บี.กริม อุตสาหกรรมคนใหม่ เสริมทัพความแกร่ง ขับเคลื่อน 4 กลุ่มธุรกิจ “ด้านระบบทำความเย็น-ผลิตภัณฑ์ก่อสร้าง-อุปกรณ์พลังงาน-คมนาคม” รวม 13 บริษัท ผลักดันการเติบโต พร้อมลุ้นการประกาศรายชื่อผู้ยื่นขอผลิตไฟฟ้าที่ได้รับการคัดเลือก มี.ค. 2566 หลังผ่านคุณสมบัติทุกโครงการ ราว 600 เมกะวัตต์ ย้ำเป้าหมาย 7,200 เมกะวัตต์ ภายในปี 2568 แย้มมีการศึกษาที่จะเข้าไปลงทุนในประเทศใหม่ ๆ อยู่เสมอ อย่างแถบยุโรป และอาหรับ คาดว่าจะมีความชัดเจนในช่วงปี 2566
THAI ลุยจ้างที่ปรึกษาการเงิน เคาะช่วงเวลาเหมาะสมทำการเพิ่มทุน หนุนส่วนทุนเป็นบวก หวังกลับเข้ามาซื้อ-ขายหุ้นในตลาดหุ้นได้ ชี้ต้องเป็นประโยชน์ทั้งเจ้าหนี้และผู้ถือหุ้นใหม่ คาดทุกกระบวนการในแผนฟื้นฟูกิจการจะจบภายในปี 2567 ตามแผนแน่นอน มั่นใจองค์กรพ้นจุดต่ำสุดแล้ว ผลดำเนินงานดีขึ้นต่อเนื่องหลังโควิด-19 คลี่คลาย ส่วนปี 2566 เล็งเปิดบินสู่ออสโล-มิลาน-จีน มองมีแนวโน้มจีนเริ่มทยอยเปิดเมืองมากขึ้นหลังเทศกาลตรุษจีน พร้อมเช่าเครื่องบินเพิ่ม 4 ลำ
BCP ให้ความมั่นใจปั๊มน้ำมันบางจาก มีน้ำมันเพียงพอรองรับความต้องการใช้น้ำมันที่สูงขึ้นในช่วงเทศกาล โดยมอบความสุขในเทศกาลปีใหม่ ไม่ปรับขึ้นราคาน้ำมัน 10 วัน ระหว่างวันที่ 24 ธ.ค. 2565 – 2 ม.ค. 2566 แม้ว่าราคาน้ำมันในตลาดโลกจะปรับขึ้น และหากราคาน้ำมันในตลาดโลกปรับลดลง บางจากจะปรับลดราคาลงด้วย เพื่อร่วมแบ่งเบาภาระค่าใช้จ่ายในการเดินทาง
หุ้นไอพีโอน้องใหม่ “เคที เมดิคอล เซอร์วิส หรือ KTMS” โชว์ความสำเร็จปิดจองซื้อหุ้น 76.64 ล้านหุ้น หมดเกลี้ยง หลังนักลงทุนให้ความสนใจล้นเกินคาด เตรียมเข้าเทรดในตลาดหลักทรัพย์ mai วันที่ 23 ธ.ค.นี้ส่งท้ายปี ที่ราคาไอพีโอ 3.10 บาท/หุ้น คิดเป็น P/E ประมาณ 37.29 เท่า ถือเป็นระดับราคาที่เหมาะสม ย้ำ KTMS เป็นหนึ่งในผู้นำด้านการให้บริการฟอกเลือดด้วยเครื่องไตเทียม แบบ One-stop Services รายแรกในตลาดหุ้น จ่อนำเม็ดเงินระดมทุนขยายศูนย์ให้บริการฟอกไตเทียมเพิ่มอีก 14 แห่งทั่วประเทศ–โรงงานผลิตน้ำยาไตเทียม และศูนย์บริการวิศวกรรมในภาคตะวันออกเฉียงเหนือ หวังขยายขอบเขตการให้บริการผู้ป่วยโรคไตให้ครอบคลุมในทุกพื้นที่ทั่วประเทศ
HMPRO ต้อนรับเทศกาลแห่งความสุขที่สุดแห่งปี เพื่อคนรักบ้านตัวจริง จัดมหกรรมพิเศษ “HOMEPRO EXPO” ขนขบวนสินค้าของแต่งบ้าน ลดสูงสุด 80% ช้อปสุดคุ้ม ‘ยิ่งช้อป ยิ่งคุ้ม’ ซื้อมาก ลดมาก Gift Bundle ช้อปของขวัญ ถูกใจผู้ใช้ โดนใจผู้รับ ช้อป กิน เที่ยว พร้อมรับสิทธิ์แลกซื้อในราคาเพียง 50% และพบกับสิทธิประโยชน์มากมายสำหรับสมาชิกโฮมการ์ด และบัตรเครดิตชั้นนำที่ร่วมรายการ ที่อิมแพค เมืองทองธานี ฮอลล์ 9-10 ตั้งแต่วันที่ 16 ธ.ค.–25 ธ.ค. 2565 นี้ 10 วันเท่านั้น